
PARLAMENTUL ROMÂNIEI

CAMERA DEPUTAŢILOR
	      Comisia pentru politică economică,

             reformă şi privatizare 
	                           Bucureşti,  02.04.2013

                           Nr. 21/86
                           PL-x 97/2013


                                                                   AVIZ

asupra proiectului de Lege pentru aprobarea 
Ordonanței Guvernului nr. 7/2013 privind instituirea impozitului asupra
 veniturilor suplimentare obținute ca urmare a dereglementării 
prețurilor din sectorul gazelor naturale
               În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru aprobarea Ordonanței Guvernului                   nr. 7/2013 privind instituirea impozitului asupra veniturilor suplimentare obținute ca urmare a dereglementării prețurilor din sectorul gazelor naturale, trimis cu adresa                               nr. PLx 97 din 25 martie 2013, înregistrată sub nr. 21/86 din 25 martie 2013. 
  Senatul, în calitate de primă Cameră sesizată, a adoptat iniţiativa legislativă în şedinţa din 19 martie 2013.
  Conform prevederilor art. 75 din Constituţia României, republicată, şi ale                      art.92 alin. (9) pct. 1 din Regulamentul Camerei Deputaţilor, republicat,                        Camera Deputaţilor este Cameră decizională. 
  În conformitate cu prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din                  2 aprilie 2013.

     Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, transmis cu adresa                                         nr. 40 din 22 ianuarie 2013 şi avizul favorabil al Consiliului Concurenţei, transmis cu adresa nr. 739 din 22 ianuarie 2013.
În urma dezbaterilor, membrii Comisiei au hotărât, cu unanimitate de voturi, avizarea favorabilă a iniţiativei legislative în forma adoptată de Senat.
     În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE
                         SECRETAR 
 
                Mihai TUDOSE                                                                  Cornel ITU
              Şef serviciu
       Graziella Segărceanu

